Trafikkflyt endelig tilgjengelig fra Gule Sider
VISER TRAFIKKFLYT: Gule Siders løsning gir deg et estimat av trafikkbelastningen i ditt nærområde - ved å zoome inn på kartet og studere fargene. Grønt betyr tilnærmet fri flyt, gult at det begynner å bli tett trafikkk, mens oransje indikerer at det er tett trafikk som begynner å gå saktere. Rødt betyr tett trafikk med risiko for forsinkelser. Foto: GULE SIDER Vis mer
Publisert mandag 19. oktober 2015 - 13:06
Dinside Vil du unngå køer og forstyrrende veiarbeider når du er ute og kjører? Da blir det stadig mer informasjon direkte tilgjengelig for den som ønsker å planlegge turen bedre.
REISETIDER: Statens Vegvesen har en noe enklere grafikk som symboliserer reiset Foto: VEGVESEN.NO Vis mer
Hva er nytt? - Mange av våre 1,5 millioner ukentlige brukere benytter Gule Sider til kartoppslag og kjøreplanlegging, så da var det naturlig for oss å supplere vårt lokale søk med fersk informasjon om trafikkforholdene, skryter produktsjef Gule Sider, Håvard Atle Skaug.
Vegvesenet og TomTom På gulesider.no er det nå mulig å aktivere to nye lag med informasjon på kartet:
Trafikkflyt, som viser den aktuelle trafikkbelastningen på veiene med en fargeskala: Grønn = står for fritt flytende trafikk. Gult betyr at det begynner å bli tett trafikk. Oransje indikerer at det er tett trafikk som begynner å gå saktere. Rødt betyr tett trafikk med risiko for forsinkelser. Trafikkinformasjonen oppdateres i gjennomsnitt hvert tredje minutt. Informasjon om trafikkflyt kan man også finne i Gule Sider sin mobil-app.
- Kun et førsteinntrykk Selv om førsteinntrykket ser bra ut, gjør vi oppmerksom på at vi ikke har fått prøvd den nye tjenesten i noen særlig utstrekning. Hvor pålitelig, presist og raskt den fungerer i praksis er altså for tidlig å si, men har du egne erfaringer hører vi gjerne fra deg i debatten under.